مشا المحامي و بقيت انا جالسة كنخمم ..شوية طاح ليا كاراميل فراسي و قلت غنتقرب منو على الله نفهم شي حاجة لابد غيكون عارف شي لعبة على هاد شي و نشوف انا ديك الساعة شنو غندير...مهم تميت طالعة لبيتي شوية دزت حدا واحد البيت وانا نسمع (قتلوه) تخلعت انا وهربت لبيتي كنجري دخلت و انا نسمع صوت القرطاس برا على القصر حيت الارض فين كاين القصر كبيييرة بزاااف و جامجة لابيسين و جرادي و غابة دايرة موراه و ديور صغار تابعين ليه ديال الخدم عاد الصور اللي جامع كلشي داير بالقصر بعيييد ماكيبانش من القصر...انا خرجت للبالكون نشوف شنو واقع و انا نسمع 3 ديال القرطاسات خرين ماعرفتش فين تدبربو ...شوية تزاد معايا الزايد تخلعت و انا واقفة صونا ليا تيلي جاوبت فالبلاصة .. انا: الو....!!!! الشخص: عندك 3 ايام الكارطة تكون هنا عندنا (قاطعتو) ولاكن وو الوووو اوووو(تيت تيت تيت ) اففففف ياربي اشنو كاين اشنو طاري ولاش هادشي غنحماق مابقيت فاهمة والو ...خرجت كنقلب على كاراميل ..هبطت لتحت كنقلب و ماخليت تا جناح وقلبت فيه وانا نمشي للكوزينة ماكاينة لا زبيدة لا سمير اللي رباوني كاع داك الحب اللي كنت كنكنو ليهم تحول لحقد و كره بسباب الغدر ديالهم و الموصيبة اللي رماوني فيها...مالقيت تا واحد فيهم ؟!! او فين مشا هادو؟!! انا الوحيدة اللي هنا مافاهمة والو ...ومنقدرش نتحرك ولا نقول شي كلمة حيت حاسة بديك الحلاقة اللي فودني مراقباني ...شوية وهيا الطيح ايا فكرة فراسي خرجت جيهت لابيسين وانا لابسة داك الطالون و وديك اللبسة الكحلة تميت غادة زربانة و درت راسي تعكلت باش نطيح فلابيسين طحت على طولي وانا اصلا كنعرف نعوم غطت حتى للقاع و هزيت راسي لقيت كاراميل واقف.